MECET LA PARLAMENT

MECET LA PARLAMENT

Luna august a găzduit în sala „Constantin Brâncuşi” a Parlamentului României o expoziţie de excepţie. Talentatul pictor Paul Mecet Ciuciumiş a adunat la eveniment persoane de seamă din sfera culturală.

Moderator a fost Mihai Costin, iar comentariul asupra tablourilor a fost făcut de către Marian Nemcescu.

Fundaţia Literar-Istorică „Stoika” a făcut parte dintre partenerii evenimentului, iar felicitările şi aprecierile au fost făcute de Doina Bârcă, secretar literar.

Lumea de poveste a tablourilor pictorului Paul Mecet îi întregeşte portretul de maestru. Ele fascinează prin culoare, acurateţe, portretistică, teme variate şi pentru că produc emoţie şi admiraţie sigur ajung la inima vizitatorilor şi invitaţilor la eveniment. Printre aceștia s-au aflat: Leon Dănilă, Episcopul Alexandriei şi Teleormanului Preasfinţia Sa Galaction, Mihaela Proicea, Doina Ghiţescu, Puiu Răducanu, familia de colecţionari Iacob, George Călin, Sava Regăţeanu, Vergil Cojocaru-COVER, Maria Petrescu, Maria Dăbuleanu, Vasile Căpăţână.

Pictate cu dragoste şi talent, cu măiestrie de bijutier, personajele tablourilor sale, privite, dau sentimentul că în secunda următoare vor vorbi ori clipi.

Îi urăm şi noi realizarea a cât mai multe exponate care să rămână în inimile admiratorilor şi în cataloagele de artă grafică.

DOINA BÂRCĂ

Contents